CELEX: 52015PC0166
Language: lt
Date: 2015-04-21 00:00:00
Title: Rekomendacija TARYBOS SPRENDIMAS dėl Bulgarijos ir Italijos miestų paskelbimo 2019 m. Europos kultūros sostinėmis

EUROPOS
                          KOMISIJA

                                                  Briuselis, 2015 04 21
                                                  COM(2015) 166 final

                                     Rekomendacija

                               TARYBOS SPRENDIMAS

     dėl Bulgarijos ir Italijos miestų paskelbimo 2019 m. Europos kultūros sostinėmis

LT                                                                                      LT
 ---pagebreak---                                  AIŠKINAMASIS MEMORANDUMAS

     2006 m. spalio 24 d. Europos Parlamento ir Tarybos sprendime Nr. 1622/2006/EB,
     nustatančiame Bendrijos veiksmą dėl Europos kultūros sostinės renginių 2007–2019 m.1,
     nustatyta Europos kultūros sostinių nominavimo tvarka. Pagal to sprendimo 2 straipsnį nuo
     2009 m. Europos kultūros sostinėmis Sprendimo priede nustatyta chronologine tvarka kasmet
     nominuojami du dviejų valstybių narių miestai. 2019 m. Europos kultūros sostinėmis turėtų
     tapti Bulgarijos ir Italijos miestai.

     Bulgarijos ir Italijos miestai 2019 m. Europos kultūros sostine nominuojami taikant toliau
     aprašytą tvarką.

     Kvietimą teikti paraiškas atitinkamos valstybės narės skelbia likus ne mažiau kaip šešeriems
     metams iki renginio. Atrankos grupė, kurią sudaro 13 nepriklausomų kultūros sektoriaus
     ekspertų, į pirmąjį posėdį sušaukiama likus ne mažiau kaip penkeriems metams iki renginio.
     Atsižvelgdama į Sprendimo Nr. 1622/2006/EB 4 straipsnyje nustatytus kriterijus, ji vertina
     paraiškas ir sudaro miestų, kurių kandidatūros bus svarstomos toliau, trumpąjį sąrašą.

     Praėjus devyniems mėnesiams po pirmojo posėdžio atitinkamos valstybės narės suburia
     galutinės atrankos grupę. Vadovaujantis šiuo tikslu nustatytais kriterijais atliekamas išsamus
     atrinktų miestų vertinimas, o grupė rekomenduoja po vieną atitinkamų valstybių narių miestą.

     Remdamosi šiomis rekomendacijomis, valstybės narės paskelbia Europos kultūros sostinių
     kandidatūras ir praneša apie tai Europos Parlamentui, Tarybai, Komisijai ir Regionų komitetui
     iki renginio likus ne mažiau kaip ketveriems metams.

     Gavęs tokį pranešimą Europos Parlamentas Komisijai nuomonę dėl kandidatūros gali pateikti
     ne vėliau kaip per tris mėnesius.

     Taryba, remdamasi Komisijos rekomendacija, oficialiai nominuoja miestus, kurie tam tikrais
     metais skelbiami Europos kultūros sostinėmis.

     Po pirmiau aprašytų dviejų vertinimo etapų grupė atitinkamai 2014 m. spalio mėn. ir 2014 m.
     lapkričio mėn. ataskaitose rekomendavo 2019 m. Europos kultūros sostinėmis skirti Plovdivą
     (Bulgarija) ir Materą (Italija). Bulgarija ir Italija atitinkamai 2014 m. gruodžio mėn. ir
     2015 m. vasario mėn. pranešė apie tai Europos Parlamentui, Tarybai, Komisijai ir Regionų
     komitetui.

     2015 m. kovo mėn. Europos Parlamentas savo teigiamą nuomonę perdavė Komisijai.

     Taigi Komisija, remdamasi Sprendimo Nr. 1622/2006/EB 9 straipsnio 3 dalimi, teikia Tarybai
     pridedamą rekomendaciją oficialiai paskelbti Bulgarijos miestą Plovdivą ir Italijos miestą
     Materą 2019 m. Europos kultūros sostinėmis.

     1
            OL L 304, 2006 11 03, p. 1.

LT                                                 2                                                  LT
 ---pagebreak---                                               Rekomendacija

                                          TARYBOS SPRENDIMAS

         dėl Bulgarijos ir Italijos miestų paskelbimo 2019 m. Europos kultūros sostinėmis

     EUROPOS SĄJUNGOS TARYBA,

     atsižvelgdama į Sutartį dėl Europos Sąjungos veikimo,

     atsižvelgdama į 2006 m. spalio 24 d. Europos Parlamento ir Tarybos sprendimą
     Nr. 1622/2006/EB, nustatantį Bendrijos veiksmą dėl Europos kultūros sostinės renginių
     2007–2019 m.2, ypač į jo 9 straipsnio 3 dalį,

     atsižvelgdama į Europos Komisijos rekomendaciją,

     atsižvelgdama į atrankos grupės 2014 m. spalio ir lapkričio mėn. ataskaitas dėl Bulgarijos ir
     Italijos miestų skyrimo Europos kultūros sostinėmis,

     kadangi:

     kandidatūros visiškai atitinka Sprendimo Nr. 1622/2006/EB 4 straipsnyje nustatytus kriterijus,

     PRIĖMĖ ŠĮ SPRENDIMĄ:

                                               1 straipsnis

     2019 m. Europos kultūros sostinėmis skelbiami Plovdivas (Bulgarija) ir Matera (Italija).

     2
            OL L 304, 2006 11 03, p. 1.

LT                                                  3                                                 LT
 ---pagebreak---                                          2 straipsnis

     Šis sprendimas įsigalioja kitą dieną po jo paskelbimo Europos Sąjungos oficialiajame
     leidinyje.

     Priimta Briuselyje

                                            Tarybos vardu
                                            Pirmininkas

LT                                            4                                             LT